[{"text_idx": "#000001", "text": "Edrych yn o\u0302l ar ein blwyddyn (rhan 1)"}, {"text_idx": "#000003", "text": "Dechreuom y flwyddyn gan ddewis ein timau Cymru gorau posib o\u2019r 30 mlynedd diwethaf. oedd Neville Southall ac Ian Rush yn ddewisiadau unfrydol. Cafodd Gary Speed ei ddewis yng nghanol y cae gan Russell, Leon a Daniel, ac fel wing back gan Gareth a Hywel. Yr unig ddewis unfrydol arall oedd Gareth Bale, ond fel Speed, mewn safleoedd gwahanol. Ni chafodd Aaron Ramsey ei ddewis gan Gareth, ond fe\u2019i dewiswyd gan bawb arall. Felly hefyd Ashley Williams, a oedd yn angor i amddiffyn pawb oni bai am Russell \u2013 a oedd am gael Kevin Ratcliffe a Danny Gabbidon yng nghanol ei linell gefn ef."}, {"text_idx": "#000004", "text": "Efallai bod hi\u2019n dipyn o syndod mai dim ond mewn tri o\u2019r pum ti\u0302m Cymreig y dewiswyd Mark Hughes, Craig Bellamy \u2013 a Ryan Giggs hyd yn oed! Yn nhrafodaeth y podlediad #7 roedd Russell yn llawn hiraeth am Jason Koumas; i ddweud y gwir nid dyma\u2019r unig dro i\u2019n ti\u0302m ni gweld eisiau\u2019r maestro amherffaith yn ystod 2015."}, {"text_idx": "#000005", "text": "Ar gyfer podlediad #8 ym mis Mawrth siaradom ni trwy Skype a\u0302 Raphael Gellar, dyn a wnaeth sawl ffrind ymhlith cefnogwyr Cymru yn ystod y flwyddyn. Roedd hyder Gellar cyn y ge\u0302m yn Haifa yn uchel; yn wir roedd e\u2019n disgwyl i Israel barhau gyda\u2019u dechrau perffaith i\u2019w hymgyrch. Pan edrychom ni ymlaen at y ge\u0302m ei hun ym mhodlediad #9 roedd ein hyder ni yn fwy pwyllog. Hefyd trafodom ni\u2019r si ynghylch ge\u0302m gyfeillgar yn erbyn Gogledd Iwerddon a\u2019i rhinweddau posib cyn chwarae Gwlad Belg; a Thi\u0302m GB, a gododd ei ben annifyr yn 2015 oherwydd Gemau Olympaidd Rio 2016."}, {"text_idx": "#000006", "text": "Roedd podlediad #10 yn gyfle i ni drafod gyda Raphael Gellar unwaith yn rhagor. Roeddem ni\u2019n fawrfrydig, ond ymddengys bod Gellar mewn sioc o hyd ar o\u0302l y gorchfygiad 0-3, beth bynnag roedd e\u2019n feirniadol iawn o reolwr Israel Eli Guttman. Ym mhodlediad #11 synfyfyriom ni ar y canlyniad anhygoel yna eto."}, {"text_idx": "#000007", "text": "Roedd blog cyntaf 2015 gan Russell yn astudio\u2019r chwaraewyr nad sydd wedi ennill cap er iddynt cael eu dewis gan Gymru. Trwy hynny cawsom y cyfle i ailadnabod chwaraewyr megis Ryan Doble, Eifion Williams, Kurt Nogan ac \u2013 hyd yn hyn \u2013 Owain Fo\u0302n Williams."}, {"text_idx": "#000008", "text": "Ym mis Ebrill, blogiodd Hywel am bwysicrwydd rhaglenni yn ei brofiadau plentyndod ef o gemau; adolygydd Russell gyrfa Robert Earnshaw dros Gymru wedi iddo gyhoeddi ei ymddeoliad rhyngwladol; ac ar \u2018benblwydd\u2019 go\u0302l Mark Hughes yna yn 30, rhannodd Leon ei atgofion o weld y go\u0302l ar ei ymweliad cyntaf erioed i ge\u0302m Cymru."}, {"text_idx": "#000009", "text": "Creodd y penblwydd yna drafodaethau am le go\u0302l Sparky yn y pantheon o golau gorau Cymru; felly detholwyd rhestrau penodol gan Hywel, Russell, Gareth a Leon er mwyn eu cydgrynhoi i ffurfio pymtheg go\u0302l gorau Cymru.\nYm mis Mai, gostyngodd Tranmere Rovers allan o\u2019r Cynghrair Pe\u0302l-droed. Fel arfer, ni ddylai hyn fod o unrhyw ddiddordeb mawr tu hwnt i Benbedw. Fodd bynnag, gan fod Jason Koumas, a enillodd 34 o gapiau dros Gymru, wedi dod i ben a\u2019i \u201cymddeoliad\u201d dau dymor ynghynt er mwyn ail-ymuno a\u0302 Tranmere \u2013 ei glwb cyntaf \u2013 roedd hyn yn llwyfan a rheswm digonolam flog Leon amdano."}, {"text_idx": "#000010", "text": "Ym mhodlediad #12 gwnaethom droi ein sylw at y ge\u0302m fawr yng Ngwlad Belg ym mis Mehefin, a\u2019i dilynwyd gan drafodaeth gyda\u2019r newyddiadurwr o Wlad Belg John Chapman. Yn \u2018frechdan\u2019 rhwng y podlediadau hyn oedd blog gan Russell a gafodd ei ysbrydoli gan gap hanner ganfed Ashley Williams yn erbyn Israel, a fynte wedi methu dim ond saith ge\u0302m yn y gyfamser."}, {"text_idx": "#000011", "text": "Yn o\u0302l sylwadau Chapman ym mhodlediad #13 y disgwyl ymysg cyfryngis Gwlad Belg oedd \u201ci ennill ac ennill yn fawr\u201d, felly roedd ei sylwadau ar twitter yn ystod y ge\u0302m yn ddarllen diddorol ac yn cydnabod buddugoliaeth haeddiannol gan Gymru."}, {"text_idx": "#000012", "text": "Wrth i Ffrainc agosa\u0301u, roedd y diddordeb yn ein ti\u0302m cenedlaethol ar ei uchaf ers blynyddoedd. Anogwyd:"}, {"text_idx": "#000013", "text": "Leon i holi a oedd pe\u0302l-droed rhyngwladol Cymreig ar fin adennill ei boblffrwd;\nRich i ddadlau, serch hynny, na ddylai Cymru cael ei themtio i ddychwelyd i Stadiwm y Mileniwm;\na Hywel i ddadlau bod hi\u2019n hen bryd i Chris Coleman derbyn ei gyfran deg o ganmoliaeth a chlod am lwyddiant Cymru."}, {"text_idx": "#000014", "text": "Yn olaf, ym mhodlediad #14 ymhyfrydom ni yn y ffuddugoliaeth dros Wlad Belg ac ystyried pryd fyddai Cymru\u2019n sicr o gyrraedd Ewro 2016!"}, {"text_idx": "#000017", "text": "Observations on watching Wales train"}, {"text_idx": "#000028", "text": "Ep.144 \u2013 Early season round-up"}, {"text_idx": "#000045", "text": "Wales-Austria: A brief guide to every previous clash on Welsh soil"}, {"text_idx": "#000047", "text": "The Curious Career of Jason Koumas"}]